Diari Oficial de la Generalitat Valenciana


Sumari del DOGV 232, del 28-02-1985 (1985/803985)

ORDRE de la Conselleria dc Cultura, Educació i Ciència, d'11 de gener de 1985, per la qual es desenvolupa el Decret 199/1984, de creació del registre de Clubs, Federacions i Entitats Esportives de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/01/11/(1)/dof/vci/html**

### Dades del document

Número de DOGV
:   232

Data del DOGV
:   28-02-1985

Secció del DOGV
:   DISPOSICIONS GENERALS

Número del document
:   1985/803985


Data del document
:   11-01-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de la Conselleria de Cultura, Educació i Ciència, d'11 de gener de 1985, per al qual es desenvolupa el Decret 119/1984, de creació del registre de Clubs, Federacions i Entitats Esportives de la Comunitat Valenciana.  
er Decret 119/1984, de 12 de novembre, del Ple del Consell de la Generalitat Valenciana, es creà el Registre de Clubs, Federacions i Entitats Esportives a fi de tenir un millor coneixement- de la realitat Associativa de l'Esport Valencià i posseir un instrument que facilite les relacions administratives i privades en aquest àmbit d'actuació.  
Aquesta Ordre desenvolupa el que disposa el precitat Decret, i estableix tres Seccions en funció de la tipologia d'organitzacions esportives, determina el règim documental del Registre, així com el procediment d'inccripció, modificació i cancel·lació dels assentaments que s'hi practiquen.  
En aquesta disposició s'inclou el contingut mínim des Estatuts de les Entitats que s'inscriguen en el Registre atenent a la necessitat de l'Associació esportiva com a mitjà d'assolir les finalitats de caràcter esportiu que en motiven la constitució.  
En atenció d'aquests motius,  
ORDENE:  
Article 1.r  
El Registre de Clubs, Federacions i d'altres entitats Esportives de la Comunitat Valenciana és adscrit a la General de Joventut i Esports de la Conselleria de Cultura, Educació i Ciència.  
Article 2.n  
Aquest Registre consta de tres seccions, atenent a la naturalesa i les finalitats inscrites.  
Secció 1.ª: S'hi inscriuran els Clubs esportius.  
Secció 2.ª: S'hi inscriuran les Federacions esportives.  
Secció 3.ª: S'hi inscriuran les altres Entitats esportives no incloses en les seccions anteriors.  
Article 3.r  
El règim documental de Registre és el següent:  
-Llibre de Registre.  
-Fitxer d'Entitats.  
-Llibres Auxiliars.  
-Lligall de documents.  
La presentació de documents es realitzarà en els Serveis Territorials de Cultura de la província en què tinga la seu l'Entitat.  
Article 4.t  
En el Registre es practicaran els assentaments següents:  
-D'inscripció.  
-De modificació.  
-De cancel·lació.  
Cada assentament es tanca en la data en què és practicat, amb la signatura de l'encarregat i el segell del Registre.  
Article 5.é  
Per a la inscripció en el Registre, que serà gratuïta caldrà la presentació per quadruplicat dels documents següents:  
-Instància dirigida a l'Il·lm. Sr. Director General de Joventut i Esports, de sol·licitud d'inscripció en el Registre esmentat.  
-Acta de constitució signada com a mínim per cinc persones amb capacitat d'obrar.  
-L'Acta esmentada haurà de subscriure's davant de Notari quan es tracte de clubs o de Federacions que vagen a dedicar-se a la promoció i pràctica d'una modalitat esportiva no implantada fins el moment en l'estructura territorial de la Comunitat Valenciana.  
-Acta d'aprovació dels Estatuts i del Reglament, si s'escau.  
-Relació dels noms i núm. de DNI i adreça dels promotors o directius.  
Article 6.é  
En els Estatuts a què fa referència l'article anterior, hauran de constar-hi obligatòriament els punts següents:  
-Denominació, que no podrà ser idèntica ni induir a confusió respecte d'altra entitat ja inscrita.  
-Modalitat esportiva que hom proposa de practicar preferentment.  
-Adreça social i, si s'escau, altres locals del Club, Federació o Entitat Esportiva.  
-Normes de funcionament.  
-Organs de representació, govern i administració.  
-Procediment d'adquisició i pèrdua de la condició soci o federat.  
-Drets i obligacions d'aquests.  
-Estructura.  
-Patrimoni i regim econòmic.  
-Règim Documental.  
-Procediment de reforma dels Estatuts.  
-Procediment de dissolució de l'Entitat.  
Article 7.é  
Correspon al Director General de Joventut i Esports l'aprovació o denegació de la inscripció d'Entitats en aquest Registre.  
Quan la inscripció no puga ser practicada per insuficiència de dades o defectes dels documents presentats, serà comunicat a l'interessat perquè els complete o rectifique. Passats 30 dies sense haver subsanat el defecte, hom entendrà que es desisteix de la inscripció sol·licitada.  
En tot cas, transcorreguts sis mesos de la sol·licitud d'inscripció en aquest Registre sense que s'hagués practicat notificació de requeriment o de cap resolució, s'entendrà admesa i se'n procedirà a la inscripció en el Registre.  
Article 8.è  
La inscripció d'un Club, Federació o Entitat Esportiva en aquest Registre, en significa el reconeixement a efectes esportius  
Article 9.è  
Realitzada la inscripció, l'encarregat del Registre ho comunicarà:  
-Al Ministeri de l'Interior.  
-Al Govern Civil de la província en què estiga domiciliada l'Entitat.  
-Al Consell Superior d'Esports.  
-I al President de l'Entitat.  
Article 10  
Els Clubs, Federacions i Entitats Esportives registrats hauran de comunicar, per a la inscripció en aquest Registre, qualsevol canvi o alteració que es produesca en relació a les dades consignades, i hi presentaran la documentació acreditativa.  
Article 11  
La cancel·lació de les inscripcions es produeix com a conseqüència de la dissolució de les Entitats o per Resolució del Director General de Joventut 1 Esports, en cas d'incompliment de la legislació vigent.  
La cancel·lació es practicarà en el mateix assentament de la inscripció, i implicarà el cessament dels efectes assenyalats en l'article 3.1 del Decret 119/84, de 12 de novembre, pel qual es crea aquest Registre.  
Article 12  
El Registre de Clubs, Federacions i Entitats Esportives serà públic pel que fa a totes les inscripcions que hi han de constar.  
La publicitat es farà efectiva per exhibició dels llibres registrats o per certificació expedida per l'Encarregat del Registre.  
DISPOSICIONS TRANSITORIES  
Unica  
Els Clubs, Federacions i Entitats Esportives que, a l'entrada en vigor d'aquesta Ordre, ja s'haguessen inscrit, o n'estan pendents, en altres Registres, disposaran del termini d'un any des de l'entrada en vigor del Decret 119/84, de 12 de novembre, del Consell de la Generalitat Valenciana, per sol·licitar la inscripció en aquest Registre. Per això, hauran de presentar dins del termini establert, els documents següents:  
-Instància dirigida a l'Il·lm. Sr. Director General de Joventut i Esports.  
-Certificat d'estar inscrit en l'altre Registre.  
-Còpia dels Estatuts.  
DISPOSICIONS FINALS  
Primera  
A fi de possibilitar el desenvolupament adequat i l'execució del que disposa aquesta Ordre, el Director General de Joventut i Esports podrà dictar les Resolucions necessàries per a l'aplicació.  
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 11 de febrer de 1985.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI